Ludvík Čelanský
<s>Ludvík Čelanský ili punim imenom Ludvík Vítězslav Čelanský (Beč, 17. srpnja 1870. - Prag, 21. listopada 1931.) bio je češki dirigent i skladatelj, osnivač i prvi šef dirigent Češke filharmonije.</s>

<s>Biografija 
Ludvík Čelanský se rodio u Beču 17. srpnja 1870. godine.</s><s>Njegov otac, Jan Čelanský, radio je kao kapelnik u češkom mjestu Horní Krupá.</s><s>Ubrzo nakon rođenja, Ludvíkova obitelj se seli u Češku.</s><s>Čelanský je u mjestu Havlíčkův Brod pohađao gimnaziju, a od 1887. do 1891. učiteljski institut u Kutnoj Hori.</s><s>Nakon studija, radio je na jednu godinu kao učitelj u Dolnoj Krupi.</s><s>Nakon toga, 1892. godine odlazi na Praški konzervatorij, gdje je do 1894. studirao komponiranje u klasi profesora K. Steckera.</s><s>Pohađao je i dramsku školu Narodnog kazališta u Pragu.</s><s>Radio je kao kapelnik operne kuće u Plzeňu do 1895., a u Zagrebu od 1898. do 1899..</s><s>Povratkom u Češku, postao je treći kapelnik Orkestra Narodnog kazališta u Pragu.</s><s>Krajem 1900. godine na tom ga je mjestu naslijedio Karel Kovařovic.</s>

<s>Nakon što je izgubio posao kapelnika u Češkoj, odlazi u ukrajinski Lavov, gdje je osnovao opernu kuću.</s><s>No, već 1901. godine se vraća u Ćešku i zajedno sa članovima Narodnoga kazališta osniva Češku filharmoniju.</s><s>Ubrzo nakon osnivanja, administrativno vodstvo orkestra prepušta violinistu Oskaru Nedbalu i vraća se u Lavov, gdje osniva drugu instituciju - Lavovsku filharmoniju (1902. - 1904.).</s><s>Bio je umjetnički voditelj opernih kuća u Krakówu i Łódźu, a od 1904. do 1906. bio je šef dirigent filharmonija u Kijevu i Varšavi.</s><s>1907. je osnovao opernu kuću u okrugu Vinohrady blizu Praga.</s><s>Kasnije je postao voditelj Kazališta Apollo u Parizu (od 1909.).</s><s>Zahvaljujući poznatim izvedbama djela Jacquesa Offenbacha, postao je i počasni član Francuske akademije.</s><s>Tijekom prvog svjetskog rata odbio je položaj umjetničkog voditelja operne kuće u New Yorku.</s><s>Nakon proglašenja Čehoslovačke 1918. godine ponovno je postao šef dirigent Češke filharmonije, ali je ubrzo bio zamijenjen  Václavom Talichom.</s><s>Svoje posljednje godine života proveo je u Pragu, radeći kao profesor glazbe.</s><s>Prije svoje smrti 1931. godine, sa članovima Narodnoga kazališta snimio je dvije snimke Dvořakovih Slavenskih plesova.</s>

<s>Izvori</s>

<s>Češki kompozitori
Čehoslovački kompozitori
Romantičarski kompozitori
Operski kompozitori
Češki dirigenti
Čehoslovački dirigenti
Čehoslovački kompozitori
Češki muzički pedagozi
Čehoslovački muzički pedagozi</s>

